b'\n_START_ARTICLE_\nPsykokemikaalit\n_START_PARAGRAPH_\nPsykokemikaalit on kemikaaleja, joita k\xc3\xa4ytet\xc3\xa4\xc3\xa4n kemiallisina aseina, joiden vaikutus perustuu erilaisiin psykologisiin vaikutuksiin sek\xc3\xa4 suorituskyvyn heikkenemiseen. Mahdollisia vaikutuksia ovat muun muassa hallusinaatio, delirium, pelkotila tai paniikki.\n_START_SECTION_\nPsykokemikaaleja\n_START_PARAGRAPH_\nYksi tunnetuimmista psykokemikaaleista on 3-kinuklidinyylibentsilaatti eli BZ. BZ oli tarkoitettu haavojen hoitoon, mutta se aiheutti pienin\xc3\xa4 annoksina k\xc3\xa4ytt\xc3\xa4j\xc3\xa4ss\xc3\xa4 voimakkaan h\xc3\xa4mmentyneisyystilan. Suuret annokset BZ:a aiheuttaa deliriumin. Se voi lamauttaa my\xc3\xb6s keskushermoston. BZ:n vaikutus saattaa kest\xc3\xa4\xc3\xa4 p\xc3\xa4ivi\xc3\xa4. Se on kuitenkin kiinte\xc3\xa4\xc3\xa4, mik\xc3\xa4 huonontaa sen k\xc3\xa4ytt\xc3\xb6\xc3\xa4 aseena. CIA on tutkinut BZ:n kaltaisia aineita. Er\xc3\xa4s niist\xc3\xa4 aiheuttaa kahden viikon deliriumin._NEWLINE_My\xc3\xb6s LSD eli lysergihapon dietyyliamidi on tunnettu psykokemikaali. LSD aiheuttaa k\xc3\xa4ytt\xc3\xa4j\xc3\xa4ss\xc3\xa4 euforian tunteen, jota seuraa paniikki, masennus sek\xc3\xa4 kuolemisen tunne. LSD voidaan liuottaa veteen tai alkoholiin. LDS:n k\xc3\xa4yt\xc3\xb6n tutkiminen oli my\xc3\xb6s osa MKULTRAa. Sen tarkoituksena oli l\xc3\xb6yt\xc3\xa4\xc3\xa4 keinoja aivopest\xc3\xa4 ihmisi\xc3\xa4.'